**Princip for Ansager Skoles Juniorklub**

**Formål**

Juniorklubben skal være med til skabe et trygt og stimulerende miljø, der fremmer børn og unges trivsel, selvstændighed og alsidige udvikling.

**Mål**

* Alle medlemmer skal have lige adgang til juniorklubbens aktiviteter, uanset deres baggrund, evner eller behov. Juniorklubben arbejder aktivt for at inkludere børn med særlige behov.
* Juniorklubbens medlemmer skal have medbestemmelse og medansvar i juniorklubbens aktiviteter. Juniorklubben arbejder på at fremme forståelsen for demokrati og give børnene mulighed for at opleve og deltage i demokratiske processer og forpligtende fællesskaber.
* Juniorklubben samarbejder med Ansager Skole, SFO og lokalområdets øvrige aktivitets-, kultur- og fritidstilbud, for at skabe en sammenhængende indsats for børnenes trivsel og udvikling. Overgange mellem forskellige tilbud skal så vidt muligt være glidende og understøtte børnenes udvikling og trivsel.
* Juniorklubben arbejder for at forebygge negativ social arv og eksklusion ved at tilbyde aktiviteter, der styrker børnenes sociale kompetencer og fællesskabsfølelse. Der er fokus på at skabe et inkluderende miljø, hvor alle børn føler sig velkomne og værdsatte.
* Kommunikation mellem juniorklubben og hjemmet, følger skolens princip for kommunikation mellem skole og hjem.

Aulas komme/gå modul benyttes som kommunikationsværktøj mellem Juniorklubben og hjemmet.

**Implementering af princippet:**

1: Skolelederen formidler princippet til forældre, elever og medarbejdere.

2: Skolelederen implementerer princippet efter drøftelse med skolebestyrelsen.

3: Skolebestyrelsen fører tilsyn med, hvordan juniorklubben efterlever princippet.

**Godkendt i Skolebestyrelsen d. 26.marts 2025**